মামলার বিবরণী থেকে জানা যায়- গত ১০ আগস্ট ছাতক উপজেলা পরিষদের ৩য় তলায় মাসিক সমন্বয় সভা ছিল। সভা শেষে দুপুর আড়াইটায় চেয়ারম্যান সাহেল সহ তার সহযোগীরা দেশীয় অস্ত্রশস্ত্র নিয়ে খুরমা উত্তর ইউপি চেয়ারম্যান বিল্লাল আহমদের উপর হামলা চালায়। সাহেলের নেতৃত্বে অপর আসামীরা চাইনিজ কুড়াল, রামদা, লোহার পাইপ, ধারালো খুর, রড, পাইপগান দিয়ে বিল্লাল আহমদকে এলোপাথাড়ি মারপিট করতে থাকে। একসময় সন্ত্রাসীদের আঘাতে বিল্লাল আহমদ মাটিতে লুটিয়ে পড়েন। তার শুর চিৎকার শুনে মামলার সাক্ষী বাবুল রায়ও মোহাম্মদ আলী এগিয়ে আসলে তাদের উপরও হামলা করে সন্ত্রাসীরা। এক পর্যায়ে হামলাকারীরা চেয়ারম্যান বিল্লাল আহমদের পকেট থেকে নগদ পঞ্চান্ন হাজার পাঁচশত ও এজাহারে বর্ণিত ৯নং সাক্ষী হাবিবুর রহমানের পকেট থেকে নগদ ৫০ হাজার টাকা নিয়ে যায়। এরপর হামলাকারীরা ছাতক বাজারস্থ তাহের প্লাজার সামনে গিয়ে আনন্দ মিছিল করতে থাকে। তারা সেখানে আবারও চেয়ারম্যান বিল্লাল আহমদ ও সাক্ষীদের উপর হামলা করে। পরে হামলায় আহতদের স্থানীয়রা ছাতক হাসপাতালে চিকিৎসা প্রদান করেন।